Ta Aristotil o que existe realment no son as Ideas (como ta Platón), sino a substancia individual, ye dicir, a cosa concreta e material que percibimos con os nuestros sentitos, somesa a cambeos e transformacions, a cheneración e corrupción, a movimiento. A filosofía aristotelica preba de dar una explanicación coherent d'a realidat empirica e d'o movimiento constant que bi observamos. A critica d'a Teoría d'as Ideas' d'o suyo mayestro Platón consiste precisament en rebuchar a existencia d'as Ideas perque, estando immutables, no explanican o movimiento d'a realidat sensible).